Φανταστείτε ότι ένα αεροπλάνο είναι έτοιμο να συντριβεί
με 250 παιδιά και μωρά.
Αν ξέρατε πώς να το σταματήσετε, θα το κάνατε;
Τώρα φανταστείτε
ότι 60 αεροπλάνα, γεμάτα με μωρά κάτω των πέντε ετών,
συντρίβονται κάθε μέρα.
Αυτός είναι ο αριθμός παιδιών
που ποτέ δεν φτάνουν στο πέμπτο έτος.
6,6 εκατομμύρια παιδιά
ποτέ δεν φτάνουν στο πέμπτος έτος.
Πολλοί από αυτούς τους θανάτους μπορούν να προληφθούν,
αυτό δεν με στεναχωρεί μόνο,
αλλά με εξαγριώνει
και με κάνει ανένδοτη.
Η διάρροια και η πνευμονία
είναι μεταξύ των δύο κορυφαίων δολοφόνων
παιδιών κάτω των πέντε ετών.
Αυτό που μπορούμε να κάνουμε για να αποτρέψουμε αυτές τις ασθένειες
δεν είναι κάτι έξυπνες,
νέες τεχνολογικές καινοτομίες.
Είναι μία από την παλαιότερες εφευρέσεις του κόσμου:
μια πλάκα σαπουνιού.
Το πλύσιμο χεριών με σαπούνι,
μια συνήθεια που όλοι θεωρούμε δεδομένη
μπορεί να μειώσει κατά το ήμισυ τη διάρροια,
μπορεί να μειώσει κατά ένα τρίτο τις αναπνευστικές λοιμώξεις.
Το πλύσιμο των χεριών με σαπούνι
μπορεί να έχει επίπτωση
στη μείωση της γρίπης, του τραχώματος, του σοβαρού οξέως αναπνευστικού συνδρόμου,
και πιο πρόσφατα, στην περίπτωση της χολέρας
και στην επιδημία του ιού Έμπολα.
Ένας από τους βασικούς παράγοντες εξουδετέρωσης
είναι το πλύσιμο χεριών με σαπούνι.
Το πλύσιμο των χεριών με σαπούνι προφυλάσσει τα παιδιά στο σχολείο.
Σταματά τον θάνατο των μωρών.
Το πλύσιμο των χεριών με σαπούνι
είναι ένας από τους πιο οικονομικά αποδοτικούς
τρόπους διάσωσης της ζωής των παιδιών.
Μπορεί να σώσει πάνω από 600.000 παιδιά κάθε χρόνο.
Αυτό είναι ισοδύναμο της αποτροπής συντριβής
10 αεροπλάνων τύπου Τζάμπο τζετ
γεμάτα με μωρά και παιδιά κάθε μέρα.
Νομίζω πως θα συμφωνήσετε με μένα ότι αυτή είναι
μια αρκετά χρήσιμη παρέμβαση στη δημόσια υγεία.
Τώρα, περιμένετε ένα λεπτό.
Νομίζω ότι πρέπει να γνωρίσετε το άτομο δίπλα σας.
Γιατί δεν κάνετε απλά μια χειραψία;
Παρακαλώ κάντε μια χειραψία.
Γνωριστείτε μεταξύ σας. Φαίνονται πραγματικά ωραίοι.
Εντάξει.
Λοιπόν, αν σας έλεγα
ότι τα χέρια του ατόμου που μόλις χαιρετήσατε...
στην πραγματικότητα δεν έπλυνε τα χέρια του
όταν βγήκε από την τουαλέτα; (Γέλια)
Δεν φαίνονται και τόσο ωραίοι πια, σωστά;
Αρκετά αηδιαστικό, θα συμφωνήσετε μαζί μου.
Λοιπόν, τα στατιστικά δείχνουν
ότι τέσσερις στους πέντε ανθρώπους
δεν πλένουν τα χέρια τους όταν βγαίνουν από την τουαλέτα,
σε παγκοσμίως.
Με τον ίδιο τρόπο
δεν το κάνουμε όταν έχουμε ωραία διακοσμημένες τουαλέτες,
τρεχούμενο νερό και διαθέσιμο σαπούνι,
Είναι το ίδιο πράγμα στις χώρες
όπου η παιδική θνησιμότητα είναι πραγματικά υψηλή.
Τι συμβαίνει; Δεν υπάρχει σαπούνι;
Στην πραγματικότητα το σαπούνι είναι διαθέσιμο.
Στο 90% των νοικοκυριών στην Ινδία
και στο 94% των νοικοκυριών στην Κένυα
θα βρείτε σαπούνι.
Ακόμα και χώρες όπου το σαπούνι είναι δυσεύρετο,
όπως στην Αιθιοπία, είμαστε στο 50%.
Λοιπόν, γιατί συμβαίνει αυτό;
Γιατί οι άνθρωποι δεν πλένουν τα χέρια τους;
Γιατί ο Μάγιανκ,
αυτό το νεαρό αγόρι που γνώρισα στην Ινδία,
δεν πλένει τα χέρια του;
Λοιπόν, στην οικογένεια του Μάγιανκ
το σαπούνι χρησιμοποιείται για το μπάνιο,
το πλυντήριο
και για το πλύσιμο των πιάτων.
Οι γονείς του νομίζουν μερικές φορές
ότι είναι ένα πολύτιμο αγαθό
έτσι θα το κρατάνε στο ντουλάπι.
Θα το κρατούν μακρυά του έτσι ώστε να μην το σπαταλά.
Κατά μέσο όρο, στην οικογένεια του Μάγιανκ
χρησιμοποιούν σαπούνι για το πλύσιμο των χεριών
μια φορά την ημέρα,
στην καλύτερη περίπτωση, και μερικές φορές ακόμη
μια φορά την εβδομάδα πλένουν τα χέρια τους με σαπούνι.
Ποιο είναι το αποτέλεσμα;
Τα παιδιά ασθενούν
σε μέρη που υποτίθεται ότι τα αγαπούν
και τα προστατεύουν περισσότερο, στα σπίτια τους.
Σκεφτείτε πού μάθατε να πλένετε τα χέρια σας.
Μάθατε να πλένετε τα χέρια σας στο σπίτι;
Μάθατε να πλένετε τα χέρια σας στο σχολείο;
Πιστεύω πως οι συμπεριφοριστές θα σας πουν
ότι είναι πολύ δύσκολο να αλλάξετε τις συνήθειες
που έχετε από την νηπιακή σας ηλικία.
Ωστόσο, όλοι αντιγράφουμε ό,τι κάνουν οι άλλοι,
και οι τοπικές πολιτιστικές νόρμες είναι κάτι
το οποίο διαμορφώνει το πώς αλλάζουμε τη συμπεριφορά μας,
και εδώ είναι που επέρχεται ο ιδιωτικός χώρος.
Κάθε δευτερόλεπτο στην Ασία και την Αφρική
111 μητέρες
αγοράζουν αυτό το σαπούνι για να προστατεύσουν την οικογένειά τους.
Στην Ινδία πολλές γυναίκες θα σου πουν
ότι έμαθαν όλα τα σχετικά με την υγιεινή, τις ασθένειες
από αυτό το σαπούνι με το σήμα Lifebuoy.
Εμβληματικές εμπορικές μάρκες όπως αυτή
έχουν την ευθύνη να κάνουν καλό
σε περιοχές όπου αυτοί πωλούν τα προϊόντα τους.
Αυτή η πεποίθηση, καθώς και η κλίμακα της Unilever,
μας επιτρέπουν να συνεχίσουμε να μιλάμε σχετικά
για το πλύσιμο των χεριών με σαπούνι και για υγιεινή σε αυτές τις μητέρες.
Μεγάλες επιχειρήσεις και μάρκες μπορούν να αλλάξουν,
να μετατοπίσουν αυτές τις κοινωνικές νόρμες
και να κάνουν τη διαφορά για αυτές τις συνήθειες
οι οποίες είναι τόσο ανυποχώρητες.
Σκεφτείτε αυτό:
Οι έμποροι ξοδεύουν όλο το χρόνο τους
κάνοντάς μας να στραφούμε από τη μία μάρκα στην άλλη.
Πραγματικά, ξέρουν πώς να μετατρέψουν
την επιστήμη και τα γεγονότα σε εντυπωσιακά μηνύματα.
Μόνο για ένα λεπτό, φανταστείτε
όταν βάζουν όλες τους τις δυνάμες
πίσω από ένα μήνυμα τόσο ισχυρό όσο το πλύσιμο των χεριών.
Το κίνητρο του κέρδους είναι η μετατροπή των αποτελέσμάτων στην υγεία
σε αυτό τον κόσμο.
Αλλά αυτό συμβαίνει εδώ και αιώνες:
η εμπορική μάρκα Lifebuoy ξεκίνησε το 1894
στη Βικτωριανή Αγγλία
για ν' αντιμετωπιστεί πραγματικά η χολέρα.
Την προηγούμενη εβδομάδα ήμουν στην Γκάνα
μαζί με τον υπουργό Υγείας,
επειδή αν δεν το γνωρίζετε
υπάρχει επιδημία χολέρας στην Γκάνα αυτή τη στιγμή.
Εκατόν δεκαοκτώ χρόνια αργότερα
η λύση είναι ακριβώς η ίδια:
Πρόκειται για τη διασφάλιση ότι έχουν πρόσβαση
σε αυτό το σαπούνι
κι ότι το χρησιμοποιούν
γιατί αυτός είναι ο καλύτερος τρόπος
για να σταματήσουμε την εξάπλωση της χολέρας.
Νομίζω πως αυτή η επιδίωξη κέρδους
είναι εξαιρετικά ισχυρή,
μερικές φορές πιο ισχυρή
από την πιο αφοσιωμένη φιλανθρωπική οργάνωση ή κυβέρνηση.
Η κυβέρνηση κάνει ό,τι μπορεί,
ειδικά όσον αφορά τις πανδημίες
κι επιδημίες όπως η χολέρα
ή ο Έμπολα αυτή τη στιγμή,
αλλά με ανταγωνιστικές προτεραιότητες.
Ο προϋπολογισμός δεν επαρκεί πάντα.
Όταν το σκέφτεστε αυτό,
σκέφτεστε τι απαιτείται
για να κάνει το πλύσιμο το χεριών καθημερινή συνήθεια,
απαιτείται μια συνεχής χρηματοδότηση
για να βελτιώσει αυτή τη συμπεριφορά.
Εν ολίγοις, αυτοί που πολεμούν για τη δημόσια υγεία
εξαρτιόνται πραγματικά από τις εταιρείες σαπουνιού
ώστε να συνεχίσουν να προωθούν το πλύσιμο των χεριών με σαπούνι.
Έχουμε φίλους, όπως τη USAID,
την Παγκόσμια Σύμπραξη Δημόσιου και Ιδιωτικού Τομέα
για το Πλύσιμο των Χεριών,
τη Σχολή Υγιεινής και Τροπικής Ιατρικής του Λονδίνου
η Pian, η WaterAid,
που όλοι πιστεύουν
σε μια νικηφόρο συνεργασία.
Νίκη για τον δημόσιο τομέα,
επειδή τους βοηθάμε να επιτύχουν τους στόχους τους.
Νίκη για τον ιδιωτικό τομέα,
επειδή οικοδομούμε νέες γενιές
μελλοντικών ατόμων που θα πλένουν τα χέρια.
Και το πιο σημαντικό,
νίκη για τους πιο ευάλωτους.
Στις 15 Οκτωβρίου θα γιορτάσουμε την Παγκόσμια Ημέρα Πλυσίματος Χεριών.
Σχολεία, κοινότητες,
οι φίλοι μας στο δημόσιο τομέα
και αυτοί στον ιδιωτικό
-ναι, εκείνη την ημέρα ακόμα και οι ανταγωνιστές μας,
ενώνουμε όλοι τα χέρια για να γιορτάσουμε
την σημαντικότερη παγκόσμια
παρέμβαση στη δημόσια υγεία.
Αυτό που απαιτείται,
-πάλι εκεί που ο ιδιωτικός τομέας, μπορεί να κάνει την τεράστια διαφορά-
είναι να βρεθεί μια μεγάλη δημιουργική σκέψη
που οδηγεί στην υπεράσπιση.
Εάν δείτε την εκστρατεία μας «Βοηθήστε ένα παιδί να φτάσει τα 5»,
έχουμε δημιουργήσει σπουδαίες ταινίες
που φέρνουν το μήνυμα του πλυσίματος χεριών με σαπούνι
στον καθημερινό άνθρωπο
με έναν τρόπο που μπορεί να σχετίζεται με αυτά.
Έχουμε πάνω από τριάντα εκατομμύρια θεάσεις.
Οι περισσότερες συμβαίνουν ακόμα διαδικτυακά.
Σας ζητώ να αφιερώσετε πέντε λεπτά
και να δείτε αυτές τις ταινίες.
Προέρχομαι από το Μάλι,
μία από τις φτωχότερες χώρες στον κόσμο.
Μεγάλωσα σε μια οικογένεια όπου κάθε συζήτηση στο βραδινό
περιστρέφονταν γύρω από την κοινωνική δικαιοσύνη.
Εκπαιδεύτηκα στην Ανώτερη Ευρωπαϊκή Σχολή Δημόσιας Υγιεινής.
Νομίζω ότι είμαι πιθανότατα μία από τις μοναδικές γυναίκες
στη χώρα μου με ανώτερο πτυχίο στην υγεία,
και η μοναδική
με διδακτορικό στο πλύσιμο χεριών με σαπούνι.
(Γέλια)
(Χειροκρότημα)
Πριν εννέα χρόνια, αποφάσισα,
με μία επιτυχημένη ανερχόμενη καριέρα στην δημόσια υγεία,
ότι θα μπορούσα να έχω τη μεγαλύτερη επιρροή ερχόμενη,
πουλώντας και προωθώντας την καλύτερη παγκόσμια εφεύρεση
στην δημόσια υγεία: το σαπούνι.
Σήμερα διεξάγουμε το μεγαλύτερο παγκόσμιο πρόγραμμα πλυσίματος χεριών
με όλα τα πρότυπα δημόσιας υγείας.
Έχουμε συμμετοχή από 183 εκατομμύρια ανθρώπους
σε δεκαέξι χώρες.
Η ομάδα μου κι εγώ έχουμε την φιλοδοξία
να φτάσουμε στο ένα δις μέχρι το 2020.
Κατά τη διάρκεια των τελευταίων τεσσάρων ετών,
η επιχείρηση έχει διψήφια νούμερα,
ενώ παράλληλα η παιδική θνησιμότητα έχει μειωθεί
σε όλα τα μέρη όπου η χρήση σαπουνιού έχει αυξηθεί.
Μπορεί να είναι άβολο για κάποιους να ακούσουν:
η επιχείρηση μεγαλώνει και οι ζωές σώζονται
κατά κάποιο τρόπο ταυτίζεται με την ίδια φράση.
Αλλά αυτό σημαίνει ότι η επιχείρηση μεγαλώνει
επιτρέποντάς μας να συνεχίζουμε κάνοντας περισσότερα.
Χωρίς αυτό και χωρίς να μιλάμε σχετικά με αυτό
δεν μπορούμε να επιτύχουμε την αλλαγή που χρειαζόμαστε.
Την προηγούμενη εβδομάδα, η ομάδα μου κι εγώ
ξοδέψαμε χρόνο επισκεπτόμενοι μητέρες
οι οποίες είχαν όλες ζήσει το ίδιο πράγμα:
το θάνατο ενός νεογέννητου βρέφους.
Είμαι μητέρα.
Δεν μπορώ να φανταστώ κάτι πιο ισχυρό και πιο οδυνηρό.
Αυτή εδώ είναι από την Μαϊανμαρ.
Είχε το πιο όμορφο χαμόγελο,
το χαμόγελο, νομίζω, που η ζωή σάς δίνει
όταν έχετε μια δεύτερη ευκαιρία.
Ο γιος της, Μύο, είναι το δεύτερο παιδί της.
Είχε μια κόρη
η οποία απεβίωσε σε τρεις εβδομάδες.
Γνωρίζουμε ότι η πλειοψηφία
των παιδιών που πεθαίνουν,
πεθαίνουν στον πρώτο μήνα της ζωής τους,
γνωρίζουμε ότι αν παρέχουμε σαπούνι
σε κάθε ειδικευόμενο βοηθό τοκετού,
και εάν το σαπούνι χρησιμοποιηθεί πριν την επαφή με τα μωρά,
μπορούμε να κάνουμε τη διαφορά
μειώνοντας αυτούς τους αριθμούς.
Αυτό είναι που με εμπνέει,
με εμπνέει να συνεχίσω αυτή την αποστολή,
να γνωρίζω ότι μπορώ να την εφοδιάσω
με ό,τι χρειάζεται
έτσι ώστε να μπορεί να κάνει
την πιο όμορφη δουλειά σε όλο τον κόσμο:
να αναθρέψει το νεογέννητό της.
Την επόμενη φορά που θα σκεφτείτε ένα δώρο
για μια νέα μαμά και την οικογένειά της,
μην ψάξετε μακριά: αγοράστε της ένα σαπούνι.
Είναι η πιο όμορφη εφεύρεση στη δημόσια υγεία.
Ελπίζω ότι θα ενταχθείτε μαζί μας
και θα κάνετε το πλύσιμο των χεριών μέρος της καθημερινής σας ζωής
και την καθημερινή μας ζωή
βοηθώντας περισσότερα παιδιά, όπως τον Μύο
να φτάσουν στα πέμπτα γενέθλιά τους.
Σας ευχαριστώ.
(Χειροκρότημα)